
Text rozhodnutia
Súd: Krajský súd Bratislava Spisová značka: 7Sa/3/2017 Identifikačné číslo súdneho spisu: 1017200041 Dátum vydania rozhodnutia: 27. 02. 2017 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2017:1017200041.1 Uznesenie Krajský súd v Bratislave v právnej veci žalobcov: X/ T.. E. B., nar. XX.XX.XXXX, trvale bytom P. XX, XXX XX L., 2/ L. B., nar. XX.XX.XXXX, trvale bytom P. XX, XXX XX L., obaja zastúpení: Advokátska kancelária Mandzák a spol., s.r.o., so sídlom Zámocká 5, 811 01 Bratislava, proti žalovanému: Krajský stavebný úrad v Bratislave, so sídlom Lamačská cesta 8, 811 04 Bratislava, konanie o žalobe proti nečinnosti orgánu verejnej správy, takto r o z h o d o l : Krajský súd v Bratislave konanie zastavuje. Žiaden z účastníkov konania nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 10.01.2017 sa žalobcovia domáhali uloženia povinnosti žalovanému konať a rozhodnúť vo veci ich odvolania proti rozhodnutiu Obce Limbach o umiestnení stavby „IBV Limbach - Lokalita pri Račom potoku č. II (U29) - Lindenbach II“, č.j. 0043- ur/2011,2012 li, zo dňa 15.06.2012, a to v lehote určenej súdom, nie dlhšej ako tri mesiace. 2. Žalobca podaním zo dňa 06.02.2017, doručeným správnemu súdu dňa 09.02.2017 oznámil, že berie žalobu späť celkom a žiada zastaviť predmetné konanie. O náhrade trov konania žiadal rozhodnúť tak, že žiaden z účastníkov konania nemá právo na náhradu trov konania. 3. Podľa § 63 zákona č. 162/2015 Z.z. Správny súdny poriadok (ďalej len „SSP“) žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 4. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Pretože žalobca vzal žalobu proti nečinnosti orgánu verejnej správy rozsahu späť celkom, súd s poukazom na citované zákonné ustanovenia konanie zastavil. 6. O trovách konania súd rozhodol podľa § 170 písm. b) SSP tak, že žiaden z účastníkov konania nemá právo na náhradu trov konania, ak konanie bolo zastavené. Poučenie: Proti tomuto uzneseniu možno podať kasačnú sťažnosť v lehote jedného mesiaca od doručenia rozhodnutia, na Krajskom súde v Bratislave. V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva a návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti.

